**Informasjon for leie av menighetssal i Hønefoss kirke**

Kirken er vigslet til bruk for gudstjenester og kirkelige handlinger og skal gjennom sin bruk tjene til Guds ære og menighetens oppbyggelse. Utleie av Hønefoss kirke skal alltid berike menighetens arbeide. Rammene for bruk av kirken er definert i Kirkeloven.

For øvrig gjelder disse retningslinjene for lån og leie av menighetssal/kirken:

Kirken må ikke brukes til politisk møte eller virksomhet.

Kirken må ikke brukes til kommersielle formål.

Kirkerommet kan ikke brukes av ikke-kristne tros- og livssynssamfunn til utøvelse av deres tro eller religion.

En person kan bare bortvises dersom vedkommende forstyrrer arrangementet eller krenker kirkens verdighet.

Det kan ikke tas betaling for adgang til kirken bortsett fra ved konserter, utstillinger og andre kulturarrangementer, omvisninger og turistbesøk.

Røyking i eller utenfor kirken er ikke tillatt.
Det er ikke tillatt å nyte alkohol i kirkens lokaler, eller på kirkens uteområde.

Menighetssalen ligger i underetasjen av kirken, og eies av menigheten. Menighetssalen egner seg godt til møtevirksomhet, og ulike selskaper som dåpsselskap og minnesamvær.
Salen kan også deles inn i 3 separate saler, med ulik størrelse.

Det er også mulig å låne prosjektor.

Kjøkkenet er godt utstyrt med kjølerom, fryser, industri-ovn, komfyr, kaffetrakter/kaffemaskin (opp til 20 liter), ulike kjøkkenredskaper, og dekketøy til 60-70 personer. Kjøkkenet har også kluter og glasshåndkler.

Garderobe og toaletter er i tilknytning til salen.

Renhold:

Leietaker rydder lokalene; kjøkken og menighetssal, vasker bord og stoler og setter disse tilbake slik de stod, ser over toalett som er benyttet, og koster/mopper over gulv.

Søppel kildesoreteres og kastes i søppelskur.

Er det ikke tilfredsstillende ryddet tilkommer et gebyr på kr 2.000,-. Ting som eventuelt blir skadet eller ødelagt, erstattes av leietager etter regning.

Brann og sikkerhet:

Den som låner eller leier menighetssal forplikter seg til å sette seg inn i gjeldende regler for brann og sikkerhet.

For utleie av menighetssal med tilhørende kjøkken gjelder følgende leiepriser for 2023:

* Leie menighetssal med/uten kjøkken i underetasje kr 2.500,-/2.000,-
* Ved pynting dagen før, kommer kr. 1.000,- i tillegg
* Leie til repeterende møtevirksomhet (minimum 4 ganger per år) kr 500,- per gang

Lån av nøkkel avtales med kirkekontoret og hentes og leveres der – epost post@ringerike.kirken.no

tlf 32 18 15 20 (man. – fre. kl. 0900 – 1500). Ved tap av nøkkel tilkommer gebyr på 1.500,- kr.

Normalt tidsrom for leie: kl 17 – 22. Dersom annet er ønskelig, skal dette avtales med kirkekontoret.